**Pressemelding**14. november 2016

**Komplett investerer i nettbutikk**

**Komplett Group har via en rettet emisjon investert i den nettbaserte møbel- og interiørbutikken SixBondStreet.no. Etter emisjonen eier Komplett 50,1 % av nettbutikken.**

* Møbler og interiør er en vekstkategori på nett. For oss er dette en spennende satsing, og et naturlig supplement til de andre produktkategoriene vi allerede har, sier konsernsjef Ole Vinje i Komplett Group.

SixBondStreet.no ble lansert i 2012, og er en norsk nettbutikk som tilbyr et bredt vareutvalg innenfor interiør og møbler. I tillegg til internasjonale leverandører har SixBondStreet.no egenproduksjon av ulike kolleksjoner. SixBondStreet.no åpnet i 2015 sin første butikk i Oslo. I tillegg til Komplett (50,1 %) eies SixBondStreet.no nå av Magenta Invest AS, Macama AS og Aqua Consulting Inc (til sammen 49,9 %).

* Med oppkjøpet av SixBondStreet.no har vi fått svært dyktige fagfolk. Vår ambisjon er tilby møbler og interiørprodukter med god kvalitet og design til det norske folk. Gjennom vår kompetanse på logistikk og netthandel har vi stor tro på at vi kan få til mye sammen, sier Vinje.

**For mer informasjon kontakt:**Ole Vinje, konsernsjef i Komplett Group: 900 89 421

**Komplett Group**Komplett Group er Nordens største netthandelsaktør med 17 nettbutikker. Komplett Group har 800 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)